Mense van reg oor die wêreld is vir hul mees basiese behoeftes afhanklik van landbou en die harde werk van die boere. Aangesien die wêreld se bevolking na verwagting in die komende dekades met 40 persent sal styg, moet landbou meer produktief en meer volhoubaar word.
Volhoubare landbou is die kernbesigheid van Monsanto. Ons is daartoe verbind om tegnologie te ontwikkel wat boere in staat stel om meer gewasse te produseer, en terselfdertyd meer van die natuurlike hulpbronne te bewaar wat noodsaaklik is vir hul sukses.
Produseer meer. Bewaar meer. Verbeter lewens. Dit is volhoubare landbou. En dit is waaroor dit by Monsanto gaan.
Leer meer oor ons verbintenis tot volhoubare landbou
"As 'n landboukundige en tegnologiemaatskappy wat tot menseregte verbind is, het ons 'n unieke geleentheid om menseregte te beskerm en te bevorder. Ons het 'n verantwoordelikheid om te oorweeg hoe ons besigheidswerksaamhede nie slegs klante, landbouers en voedselverwerkers kan bevoordeel nie, maar ook hoe dit die menseregte van beide Monsanto se werknemers en ons besigheidsvennote se werknemers kan beskerm.
– Hugh Grant, Monsanto, voorsitter, president en uitvoerende hoof
Ons menseregtebeleid is 'n belangrike deel van die maatskappy se waardes, soos omskryf in die Monsanto Belofte.
Leer meer oor ons toewyding aan menseregte
Om te skenk is 'n natuurlike onderdeel van wat ons by Monsanto doen. As maatskappy is ons daartoe verbind om lewens te verbeter.
Dit is Monsanto se kultuur om beter saad te lewer om die voortbestaan van ons klante te verbeter, om hard te werk om meer voedsel vir 'n groeiende bevolking te voorsien, en om ons finansiële hulpbronne te gebruik om gemeenskappe oor die hele wêreld te ondersteun.